Έχω μάτια και βλέπω: Ποιος θα δανείσει την Ελλάδα μετά από ένα κούρεμα\nΈνα από τα πιο συχνά ερωτήματα που βλέπω από φίλους αναγνώστες, είναι ποιος θα δανείσει την Ελλάδα μετά από ένα κούρεμα, αν υποθέσουμε ότι ακολουθηθεί αυτή η οδός.\nΚατ΄ αρχάς, να πω ότι έχω αναφερθεί στο σημερινό θέμα πολλές φορές, απλά σε αποσπάσματα άλλων άρθρων. Σήμερα θα ήθελα να συγκεντρώσω όλες αυτές τις σκέψεις σε ένα ολοκληρωμένο άρθρο.\nΝα αρχίσουμε λέγοντας ότι ο λόγος που δεν μας δανείζει σήμερα η αγορά είναι διότι δεν είμαστε βιώσιμοι. Η αγορά βλέποντας, πριν 2 χρόνια περίπου (ακόμα πιο πριν ίσως),\nότι θα βρεθούμε αντιμέτωποι με ένα χρέος που δεν θα μπορούμε να πληρώσουμε, μας έκοψε τη γραμμή πίστωσης.\nΆρα ο βασικός λόγος πού δεν μας δανείζει σήμερα η αγορά είναι διότι είμαστε μη βιώσιμοι και όχι διότι έχουμε κάνει στάση πληρωμών ή είμαστε κακά παιδιά.\nΠότε θα μας δανείσει πάλι η αγορά; Μόνο όταν εκτιμήσει ότι θα μπορούμε να αντεπεξέλθουμε στις υποχρεώσεις μας. Μόνο τότε και με μεγάλη χαρά θα μας δανείσει ξανά.\nΠότε θα γίνει αυτό; Πότε δηλαδή θα γίνουμε βιώσιμοι; Αν υποθέσουμε ότι υιοθετηθούν κάποια από τα σχέδια που βλέπω να κυκλοφορούν στην ΕΕ, η απάντηση είναι στο πάρα πολύ μακρινό μέλλον. Πόσο μακρινό; Τουλάχιστον 30 χρόνια, αν όλα πάνε καλά, αν όλα πάνε σύμφωνα με το σχέδιο (το όποιο σχέδιο) και αν δεν έχουμε κάποιο παγκόσμιο οικονομικό ατύχημα στο ενδιάμεσο. Διότι μόνο τότε θα έχει πέσει το χρέος μας, σύμφωνα με τα διάφορα σχέδια που διαβάζω, κάτω από το 80% του ΑΕΠ.\nΆρα σαν πρώτο συμπέρασμα, το τελευταίο που θα πρέπει να μας απασχολεί είναι το πότε θα μας δανείσουν πάλι οι αγορές, διότι η ημερομηνία ένταξης της Ελλάδος ξανά στους μηχανισμούς των αγορών, υπό τα σημερινά σχέδια που κυκλοφορούν, είναι πάρα πολύ μακριά.\nΑπό το 1979 έως σήμερα, έχουν γίνει 168 αναδιαρθρώσεις χρεών σε 70 διαφορετικές χώρες. Ο μέσος χρόνος αποκλεισμού αυτών των χωρών από τους μηχανισμούς της αγοράς είναι περίπου 2 χρόνια.\nΚατά την άποψη μου, αν τεθεί θέμα κουρέματος για την Ελλάδα (που ελπίζω να τεθεί και να είναι γενναιόδωρο), η Ελλάδα θα μείνει από ελάχιστα έως καθόλου έξω από τις αγορές.\nΤο όποιο κούρεμα αν γίνει, δεν μπορεί παρά να είναι προϊόν συμβιβασμού, διαπραγμάτευσης και πολιτικής συναίνεσης σε επίπεδο Ευρώπης. Με λίγα λόγια, δεν θα είναι το προϊόν τσαμπουκά εκ μέρος της Ελλάδος. Στο βαθμό που οι πολιτικές ηγεσίες στην Ευρώπη αποφασίσουν ότι αυτή είναι η σωστή οδός, τότε οι τράπεζες στην Ευρώπη θα συμφωνήσουν και θα συμβιβαστούν με αυτή την πολιτική απόφαση.\nΗ αγορά ξέρει ότι η Ελλάδα δεν έχει την δυνατότητα να πληρώσει και ξέρει ότι αργά ή γρήγορα οι διαγραφές θα πάνε σύννεφο. Ξέρει ότι τα νούμερα δεν βγαίνουν και ξέρει ότι δεν υπάρχουν επιλογές. Επίσης, ξέρει ότι οι λύσεις που προτάσσονται από την Ευρώπη δεν είναι βιώσιμες. Για αυτό τον λόγο, η αγορά θα ξεχάσει πολύ σύντομα την περιπέτεια της Ελλάδος, έπειτα από ένα κούρεμα, αν υπάρξει πολιτική συναίνεση σε επίπεδο Ευρώπης.\nΗ αγορά ξεχνά γρήγορα και συχωράει ακόμα πιο εύκολα. Αυτός είναι ο λόγος που ενώ όταν μια μετοχή πέφτει και όλοι την πουλάνε, οι ίδιοι που πούλησαν, θα αγοράσουν πάλι αν αλλάξουν οι συνθήκες σε αυτή τη μετοχή και εκτιμήσουν ότι θα κερδίσουν. Τα ομόλογα διέπονται από τους ίδιους κανόνες. Μπορεί σήμερα η Ελλάδα να μην είναι βιώσιμη, άλλα αν μειωθεί το χρέος της αρκετά, τότε θα είναι.\nΜην παίρνουμε παράδειγμα μια χώρα που έκανε επιθετική στάση πληρωμών (Αργεντινή) ή μια χώρα που συστηματικά έχει φεσώσει την αγορά, ακόμα και όταν μπορούσε να πληρώσει χωρίς κανένα πρόβλημα (Εκουαδόρ).\nΗ αγορά, όπως έχουμε πει, έχει αποδεχτεί αυτές τις χασούρες και σε μεγάλο βαθμό τις έχει αποτιμήσει, τις έχει ενσωματώσει και τις έχει χωνέψει. Τα μακροπρόθεσμα ομόλογα μας είναι περίπου στο 50 και ορισμένα και κάτω από το 50. Αυτό σημαίνει ότι δεν θα αποτελεί έκπληξη για την αγορά η ανακοίνωση ενός ελληνικού κουρέματος.\nΟι περισσότεροι θεσμικοί που ήταν αρχικοί αγοραστές των ελληνικών ομόλογων τα έχουν ήδη πουλήσει και έχουν πάρει τις χασούρες τους (μικρές ή μεγάλες). Ένα μεγάλο ποσοστό των σημερινών κατόχων ελληνικών ομόλογων είναι funds τα οποία ποντάρουν στη χαζομάρα που διακατέχει την Ευρώπη. Αγοράζουν στο 60 (ή και πιο κάτω), παράλληλα αγοράζουν και ένα CDS. Αν το ομόλογο πληρωθεί, τότε θα πάρουν το 100% της ονομαστικής αξίας μείον το κόστος του CDS (που αγοράστηκε σε πολύ φτηνότερα επίπεδα από τα σημερινά. Σιγά μην αγοράζει κανείς CDS στις σημερινές τιμές). Αν όχι και γίνει κούρεμα, θα πάρουν ναι μεν μια μικρή χασούρα, αλλά θα πάρουν τη διαφορά από το CDS. Οι μόνοι ίσως (τονίζω το ίσως) που δεν έχουν κάνει κάτι ανάλογο είναι οι ελληνικές τράπεζες.\nΝαι μεν ορισμένα vulture funds θα κάνουν το παν να πληρωθούν, αλλά κανείς δεν θα ασχοληθεί με αυτούς. Η μεγάλη πλειοψηφία των κατόχων ελληνικών ομολόγων θα δεχθεί τον όποιο συμβιβασμό διότι είναι μέρος του παιχνιδιού και οι χασούρες του sovereign debt market είναι σχετικά μικρές. Μην ξεχνάμε επίσης ότι οι περισσότερες μεγάλες τράπεζες στην Ευρώπη έχουν μέτοχο έως ένα βαθμό το κράτος.\nΕπίσης, οι Αμερικανοί στο σύνολο δεν έχουν μεγάλη έκθεση στο ελληνικό χρέος. Μην έχετε καμία αμφιβολία ότι θα αγοράσουν ελληνικό χρέος, αν εκτιμήσουν ότι δεν θα έχουμε πρόβλημα αποπληρωμής. Ναι μεν μπορεί ορισμένοι παίχτες να τσαντίστηκαν από τις χασούρες και να μην αγοράσουν, αλλά δεν σημαίνει ότι δεν θα υπάρξουν άλλοι που θα αγοράσουν.\nΚαι το λοιπόν (που λένε οι αδελφοί μας στην Κύπρο) του σημερινού άρθρου είναι το εξής. Οι παράμετροι που θα λάβει υπόψη αγορά για να συχωρέσει μια αναδιάρθρωση είναι πως έχει γίνει η αναδιάρθρωση και αν ήταν δικαιολογημένη. Η παράμετρος για το αν θα σε δανείσει ή όχι η αγορά, είναι αν είσαι βιώσιμος και αν μπορείς να εξυπηρετήσεις αυτό τον δανεισμό και κανένας άλλος λόγος.\nΑν υποθέσουμε ότι οι σκέψεις αυτές έχουν κάποια βάση, τότε ο συντομότερος τρόπος για να γίνεις βιώσιμος και να βγεις πάλι στις αγορές είναι μέσα από μια αναδιάρθρωση και όχι τραβώντας έναν Γολγοθά 30 ετών για να δείξεις ότι είσαι καλό παιδί.\nΟπότε, όσοι αναρωτιούνται για το ποιος θα μας δανείσει έπειτα από ένα πιστωτικό γεγονός, να μην ανησυχούν, διότι ακόμα και πιστωτικό γεγονός να μην γίνει, πάλι δεν θα μας δανείζει κανείς για μια ολόκληρη γενιά.\nhttp://www.capital.g r/News.asp?id=124209 2\nPosted by exomatiakaivlepo at 7/19/2011 02:29:00 μ.μ.\n▼ 17/7 - 24/7 (134)\n«That’s Greece vs That’s Not Greece» Το βίντεο για...\nΗ Amy Winehouse νεκρή\nΌταν το ΠΑΣΟΚ βαφτίζει την χρεοκοπία θρίαμβο\nΒαγγέλη Βενιζέλο τέτοια πολιτική κάνει και η γιαγι...\nΜια γυναίκα στο τιμόνι της διπλωματίας του Πακιστάν\nΦΠΑ και στο αγροτικό νερό...\nΝίκος Νικολόπουλος, για τις σχέσεις ΟΠΑΠ και εταιρ...\nΤι άλλο θα ακούσουμε Παναγία μου...\nΤο θανατικό χτύπησε δυο φορές στη Νορβηγία\nΗ ώρα ήταν 2:06 και η ημερομηνία 24 Ιουλ.1974.\ne-Επιλογές της 22/07/2011\nΌργιο φοροδιαφυγής μέσω ασφαλιστηρίων συμβολαίων...\nΣτο σκαμνί η Τουρκία για την Αγία Σοφία\nΤο μήνυμα της χθεσινής συνόδου κορυφής...παγκόσμια...\nΣαμαράς: Η μέχρι τώρα πολιτική απέτυχε πλήρως! Η χ...\nΗ Ελλάδα σε αριθμούς ( 2 )\nΗ Ελλάδα σε αριθμούς ( 1 )\nΚεφαλογιάννης: H σημερινή εγγύηση των καταθέσεων έ...\nΕΚΤΑΚΤΟ: Υπό καθεστώς "περιορισμένης χρεοκοπίας" η...\n5 εκατομμύρια το χρόνο τσεπώνουν τα κόμματα για .....\ne-Επιλογές της 21/07/2011\nΏθηση στο e - commerce\nH κρίση σε αριθμούς\n"18 δις το όφελος της Γερμανίας από την ευρωκρίση"\nΟΤΑΝ ΣΤΗΝ ΕΛΛΑΔΑ ΚΥΒΕΡΝΟΥΣΑΝ ΚΑΠΟΤΕ ΟΙ ΠΟΛΙΤΙΚΟΙ....\nΤο σακάκι του Γιώργου\nΕΡΩΤΗΣΗ ΜΑΞΙΜΟΥ ΧΑΡΑΚΟΠΟΥΛΟΥ ΓΙΑ ΑΔΥΝΑΜΙΑ ΑΝΤΙΜΕΤΩ...\nΠΕΡΙ ΦΙΛΙΑΣ ΚΑΙ ΕΥΡΩΠΑΪΚΗΣ ΑΛΛΗΛΕΓΓΥΗΣ\nΕσπευσμένα στις Βρυξέλλες Προβόπουλος - Ράπανος .Α...\nΟ Θρύλος των Ελ...\nΑποθεώθηκαν οι Μπον Τζόβι\nΗ κοινωνία στο σημείο μηδέν\nΕρωτηματικά για Brodyn\nΔείτε πως παίρνουν λεφτά για ανέργους από την Ε.Ε,...\nΝα γιατί πάει με το κεφάλι κάτω η Ευρώπη...\nΜήπως βοηθά η απειλή Ερντογάν;\n«Περιμένοντας την καταστροφή»\nΑυτό θα πει συνέπεια ...Τα βρήκαμε με τους Τούρκου...\ne-Επιλογές της 20/07/2011\nΌλα έτοιμα για την συναυλία των Bon Jovi\nΣε λίγο ξεκινάει η συναυλία των Μπον Τζόβι\nΚΑΜΜΕΝΟΣ: Δεν νομιμοποιώ με την παρουσία μου την μ...\nΑπό σήμερα κυβέρνηση στην Ελλάδα, η "TASK FORCE"\nΠεριστατικό σε πυροσβεστικό Αεροσκάφος CL-215\nΗ λύση της Πέμπτης\nΕκτινάσσεται στο 20,2% η ανεργία στην Περιφέρεια Σ...\nΜια ιστορία Γυναικείας Επιχειρηματικότητας και Ηγε...\nHμέρα μνήμης για τη μεγαλύτερη εθνική τραγωδία στη...\nΑΟΖ: H γαλάζια γραμμή της ελληνικής εξωτερικής πολ...\nΠροσοχή ρέουν πλαστά ευρώ!\nΑΠΙΣΤΕΥΤΟ!!! Η Siemens ετοιμάζεται να μηνύσει την ...\n«Λάθος μήνυμα, σε λάθος χρόνο τα μέτρα του αυτοφώρ...\nΟι βουλευτές του ΠΑΣΟΚ Ροδόπης και Ξάνθης, Μ. Χατζ...\nΑπορία και αυτή ...\ne-Επιλογές της 19/07/2011\nΥπόμνημα τομέα φιλολόγων των διοριστέων εκπαιδευτι...\nΌταν τους λεύτερους λεν τρελούς...\nΜΕ ΚΑΡΑΜΑΝΛΗ - Tο Δημόσιο άντλησε 1,95 δισ. ευρώ, ...\nΚρύο ντουζ από τη Μέρκελ - κούρεμα χρέους ζητούν ο...\nΓαϊδουριά αναισθησίας στο Μετρό\n"ΧΑΣΤΟΥΚΙ" ΣΤΟΝ ΠΑΠΑΝΔΡΕΟΥ, ΑΠΟ ΤΟΝ ΠΡΟΕΔΡΟ ΤΟΥ ΕΛΚ.\nΠαγκόσμια υπόκλιση σε Ελληνίδα βιολόγο!\nΦωτογραφίες του αστεροειδούς "Βέστα" (Εστία)\nΆρχισε πάλι τα τηλέφωνα ο πρωθυπουργός\nΓ, Μιχελάκης: "Με ποιον, επιτέλους, συμφωνεί ο κ. ...\nAποκλειστικό: Ο Μπένυ παρουσιάζει τις Ελληνικές θέ...\nΗ κριτική στα γαλάζια στελέχη από την Real News κα...\nCry it Charalampos (Kλάφτα Χαράλαμπε)\nΗ ΑΓΟΡΑ ΚΑΤΑΡΡΕΕΙ ΚΑΙ Ο ΒΕΝΙΖΕΛΟΣ …ΑΓΝΑΝΤΕΥΕΙ\nΜας πηραν ειδηση...\nΚουίζ: Θα πάρει νέα μέτρα ο κ. Βενιζέλος ;;\ne-Επιλογές της 18/07/2011\nΑμετακίνητος ο Σαμαράς στη συνάντηση με την Κλίντον\nΕισφορά τραπεζών για τη διάσωση της Ελλάδας;


RADAR: Ο ΑΓΡΥΠΝΟΣ ΦΡΟΥΡΟΣ: ΕΘΝΙΚΑ ΣΟΥΡΓΕΛΑ - ΥΠΑΡΚΤΟΣ ΣΟΥΡΓΕΛΟΨΩΝΑΡΟΠΛΗΚΤΟΣ ΕΛΛΗΝΙΣΜΟΣ: Πώς θέλει την Αθήνα ο βλαχοδήμαρχός της ???\nΕΘΝΙΚΑ ΣΟΥΡΓΕΛΑ - ΥΠΑΡΚΤΟΣ ΣΟΥΡΓΕΛΟΨΩΝΑΡΟΠΛΗΚΤΟΣ ΕΛΛΗΝΙΣΜΟΣ: Πώς θέλει την Αθήνα ο βλαχοδήμαρχός της ???\nΤην ίδια μέρα κατά την οποία ο Δήμος Αθηναίων παρέδιδε 900 ολόκληρα μέτρα –ούτε χιλιόμετρο– της οδού Πανεπιστημίου σε πεζούς και ποδηλάτες, την ίδια μέρα, 900 περίπου μέτρα παρακάτω, στην πλατεία Βικτωρίας, η αστυνομία προσπαθούσε να «πείσει» τους πρόσφυγες να μην εγκαταστήσουν εκεί τον υπαίθριο καταυλισμό τους. Σύμπτωμα της κατάστασης μιας πρωτεύουσας που θέλει να παραστήσει πως είναι κάτι άλλο από αυτό που στην πραγματικότητα είναι.\nΑπό τη μια οραματίζεται ποδηλατόδρομους σαν το Αμστερνταμ, από την άλλη δεν είναι σε θέση να προφυλάξει τον πληθυσμό της από την κατάρρευση της καθημερινότητάς του.\nΜαζί με τους πρόσφυγες είναι και οι χρήστες και οι προμηθευτές τους που σέρνονται στους γύρω δρόμους, τους διώχνει η αστυνομία και αυτοί ξανάρχονται.\nΠόσοι δήμαρχοι πρέπει να εκλεγούν ώστε να μπορέσει επιτέλους να οργανωθεί ένας χώρος για την περίθαλψη των χρηστών, στο έλεος του θανατηφόρου σίσα;\nΚαι πόσα δημαρχιακά μυαλά χρειάζονται για να αντιληφθούν ότι, αν οι Αθηναίοι προτιμούν τους τροχούς αντί για τα πόδια τους, αυτό οφείλεται κατά μείζονα λόγο στην έλλειψη πεζοδρομίων;\nΠριν προσθέσουμε και άλλους πεζοδρόμους, ας κάνουμε πεζοδρόμια, ας φτιάξουμε τα υπάρχοντα για να μην σε απειλούν και σε ταπεινώνουν.\nΚαι πριν η δημοτική αστυνομία ασχοληθεί με τα 900 μέτρα της Πανεπιστημίου, ας ασχοληθεί με τις αποκλεισμένες διαβάσεις των ΑμεΑ.\nΟταν έχεις μια πόλη όπου ο πεζός είναι υποψήφιο θύμα, ακόμη και του ποδηλάτη, όταν οι διαβάσεις έχουν την ίδια σχέση με την πραγματικότητα που έχει και η έκθεση ιδεών, όταν έχεις μια πόλη όπου οι δυστυχείς τοξικοεξαρτημένοι σέρνονται στα πεζοδρόμια, δείχνει τουλάχιστον επαρχιωτισμό να θεωρείς ότι τα 900 μέτρα της Πανεπιστημίου θα την αναβαθμίσουν. Φθάνει να σκεφτείς τι πρέπει να περάσει ο πεζός για να φθάσει σε αυτά τα 900 μέτρα, μπουκωμένα στο καυσαέριο από τα στριμωγμένα οχήματα στις δύο λωρίδες που τους απομένουν.\n«Πιλοτικό» το σχέδιο. Θα δουν τα συν και τα πλην και θα κρίνουν.\n«Πιλοτικά» έδιωξαν και τους εξαρτημένους από το πάρκο και τους άφησαν στους γύρω δρόμους.\n«Πιλοτικό» σχέδιο και η συγκέντρωση των προσφύγων στην πλατεία Βικτωρίας για την αποσυμφόρηση των νησιών.\nΠολλά γράφτηκαν και άλλα τόσα ειπώθηκαν για την Πανεπιστημίου αυτές τις ημέρες.\nΕκείνο που δεν ειπώθηκε είναι...\nπώς θέλει την Αθήνα ο δήμαρχός της, κ. Μπακογιάννης.\nΕκτός πια κι αν, όταν πέρασε την είσοδο του δημαρχείου, αντιλήφθηκε και αυτός, όπως και τόσοι προκάτοχοί του, ότι το χάος θέλει θεούς για να γίνει κόσμος, ο ίδιος θεός δεν είναι, οπότε ας περιοριστεί στο ανθρωπίνως δυνατόν, σε κάνα ποδήλατο και κάνα σιντριβάνι. Εξάλλου, δεν έχει τίποτε να χάσει. Ξέρει πως οι ιθαγενείς το έχουν συνηθίσει το χάος και το θεωρούν φυσιολογικό.\nΕτικέτες ΑΘΗΝΑ, ΗΛΙΘΙΟΙ, ΘΕΟΔΩΡΟΠΟΥΛΟΣ, ΜΠΑΚΟΓΙΑΝΝΗΣ Κ., ΞΕΦΤΙΛΙΚΙΑ, ΠΟΙΟΤΗΤΑ ΖΩΗΣ, ΣΟΥΡΓΕΛΑ


φόρεμα σέξι φερμουάρ wetlook-χρυσό | Nuova Moda\nφόρεμα σέξι φερμουάρ wetlook χρυσό. φόρεμα σέξι φερμουάρ wetlook χρυσό. φόρεμα σέξι φερμουάρ wetlook χρυσό. φόρεμα σέξι φερμουάρ wetlook χρυσό. φόρεμα σέξι φερμουάρ wetlook χρυσό. φόρεμα σέξι φερμουάρ wetlook χρυσό. φόρεμα σέξι φερμουάρ wetlook χρυσό. φόρεμα σέξι φερμουάρ wetlook χρυσό. φόρεμα σέξι φερμουάρ wetlook χρυσό.\nWetlook χρυσό φόρεμα σέξι με φερμουάρ μπροστά, πίσω και στα μανίκια. Με μακριά μανίκια, κοντό και με ελαστικότητα. Ιδανικό για όλες τις εκδηλώσεις! Θα συγκεντρώσει όλα τα βλέματα! Η αποπλάνηση είναι σε αυτό το σχέδιο. Εξαιρετικό και καυτό!\nSKU ISDK92713 GO


Η σημαντική της εξέγερσης\nΑΦΙΕΡΩΜΑ Πολυτεχνείο 1973\nΟ φόβος του Λαού συνείχε την δικτατορία της 21ης Απριλίου συνεχώς, από την αρχή έως το προδοτικό και άδοξο τέλος της. Γι’ αυτό και σε καμιά στιγμή δεν τόλμησε να θέσει σε εφαρμογή ούτε τα δικά της χρονοδιαγράμματα «φιλελευθεροποίησης», ούτε τα δικά της «Συντάγματα». Ενώ έκδηλος είναι ο φόβος και στα κείμενα των τελευταίων, τα οποία απαγορεύουν «ιδεολογίας σκοπούσας εις την ανατροπήν ή την υπονόμευσιν του υφισταμένου πολιτειακού ή κοινωνικού καθεστώτος» ή «συνδεομένας προς τας αρχάς και τα προγράμματα κομμάτων διαλυθέντων ή τεθέντων εκτός νόμου».\nΟ ίδιος φόβος αναδεικνύεται ανάγλυφα και στους λόγους των πρωτεργατών του πραξικοπήματος ακόμη και του «δοτού» -κατά δικό του αυτοπροσδιορισμό- «πρωθυπουργού» Σπ. Μαρκεζίνη που κραυγάζει από το Πεντάγωνο μετά την εξέγερση του Πολυτεχνείου : «Ο εχθρός δεν θα περάσει». Η έννοια του «εσωτερικού εχθρού», υπερβαίνει την μετεμφυλιοπολεμική της διάσταση, διαχωρισμού των πολιτών σε εθνικόφρονες και μη, διευρύνεται δυνάμει σε κάθε πολίτη, ακόμη και σε όλο το κοινωνικό σώμα, μετατρέπεται σε «εχθρό Λαό». Τον οποίο φοβάται το στρατοκρατικό καθεστώς, αλλά και τον εφευρίσκει για να τονώσει, όποτε χρειάζεται, την υπό αίρεση εσωτερική συνοχή του...\nΗ χωρίς προοπτική και ορατή διέξοδο αυτή πραγματικότητα και η εντεινόμενη δημόσια αντιπαράθεση από το 1972 του φοιτητικού κινήματος, εξαντλεί τα όρια αντοχής και ανοχής του δικτατορικού καθεστώτος· το κίνημα του Πολεμικού Ναυτικού εμφανίζει καθαρά την μη αποδοχή του καθεστώτος από τμήματα του ίδιου του στρατεύματος· οι δηλώσεις του Κ. Καραμανλή από το Παρίσι στην εφημ. «Βραδυνή», που καλεί ανοικτά τον στρατό να ανατρέψει το καθεστώς· οι αντιθέσεις Παπαδόπουλου-Γρίβα για το Κυπριακό· η απαρχή μιας κάποιας απαγκίστρωσης από τις αμερικανικές επιλογές στην εξωτερική πολιτική, μπροστά στην νέα αραβοϊσραηλινή κρίση· η απομόνωση από τη Δυτική Ευρώπη και το συνεχιζόμενο πάγωμα της συμφωνίας σύνδεσης με την ΕΟΚ· οι διαφοροποιήσεις ανάμεσα στους πραξικοπηματίες, σε σκληρούς δικτατορικούς και εκείνους που επιθυμούν μια κάποια μορφή ελεγχόμενης από τον στρατό «ομαλοποίησης», όλα αυτά ωθούν τον αρχιπραξικοπηματία Γ. Παπαδόπουλο στην μόνη κίνηση που του απέμενε, την περίφημη «φυγή προς τα εμπρός», με την και τυπική κατάργηση της Μοναρχίας, την αυτοανακήρυξή του σε «Πρόεδρο Δημοκρατίας», την άρση του στρατιωτικού νόμου, την γενική αμνηστία των πολιτικών κρατουμένων, την διεξαγωγή δημοψηφίσματος και την εφαρμογή νέου «Συντάγματος».\nΤο καλοκαίρι του 1973, αυτό το εγχείρημα δείχνει ότι μπορεί να έχει επιτυχία. Οι συζητήσεις και επαφές του Παπαδόπουλου, με μικρό έστω τμήμα του παλιού αστικού πολιτικού προσωπικού, ο σχηματισμός «κυβέρνησης» από τον επικεφαλής του μικρού προδικτατορικού Κόμματος των Προοδευτικών Σπ. Μαρκεζίνη και η εξαγγελία εκλογών για τον Φεβρουάριο του ’74, φαίνεται να δημιουργούν όρους μιας νέας αστικής νομιμότητας, και υπέρβασης της αδιέξοδης ανομίας στην οποία είχε περιέλθει το δικτατορικό καθεστώς.\nΤο πείραμα ενός ελεγχόμενου, και θεσμικά πια από το στρατό, περάσματος και πάλι στον μετεμφυλιακό κοινοβουλευτισμό, χαιρετίζεται από τον Σύνδεσμο των Βιομηχάνων, ενώ η πλειονότητα του παλαιού πολιτικού κόσμου, μεγάλων τμημάτων της ηγεσίας της Αριστεράς συμπεριλαμβανομένων, προσβλέπει προς αυτή την προοπτική ως τη μόνη «ρεαλιστικά» εφικτή λύση. Φωτεινή εξαίρεση ο Παν. Κανελλόπουλος και οι Γ. Μαύρος, Ι. Ζίγδης και Π. Παπαληγούρας - οι οποίοι συγκροτούν μαζί και με άλλες προσωπικότητες και την τεχνική βοήθεια νέων από την «Δημοκρατική Άμυνα» «Επιτροπή Δημοκρατικής Νομιμότητας»- από δε την αριστερά, η ηγεσία του ΚΚΕ και το ΠΑΚ του Α. Παπανδρέου. Ο δικτάτορας εκτιμά ότι η δημιουργία μιας «αναπαλαιωμένης» αστικής νομιμότητας από τη μια θα διέλυε τα διλήμματα συνείδησης μεγάλων τμημάτων του κοινωνικού σώματος, με αποτέλεσμα την περιθωριοποίηση της αντίστασης των φοιτητών/ τριών, που από στάση υπεράσπισης της νομιμότητας θα μετατρέπονταν σε στάση άρνησής της, ενώ η επίδραση των πολιτικών δυνάμεων θα λειτουργούσε διασπαστικά στο εσωτερικό του.\nΑπό την άλλη θα του επέτρεπε να υπερβεί όλα τα άλλα αδιέξοδα και να δημιουργήσει στοιχεία υποδομής ενός ελεγχόμενου αυτομετασχηματισμού του κράτους εκτάκτου ανάγκης και υπέρβασης της ενδοαστικής ιδεολογικής αντίφασης. Το καθεστώς όμως, για μια ακόμη φορά, αποδεικνύεται ανίκανο να κατανοήσει τόσο την, παθητική έστω αλλά υπαρκτή απόρριψη του από το κοινωνικό σώμα, που βρίσκει στο φοιτητικό κίνημα την άδολη έκφραση των διαθέσεών του, όσο και το χαρακτήρα και τη βαθύτερη ουσία αυτού του αυθόρμητου και πολικά αυτόνομου αριστερού κινήματος, το οποίο εμφανίζεται ως ο μόνος αντίπαλος πολιτικός πόλος , των επιλογών του.\nΈτσι με την αρχή του φθινοπώρου, βρίσκετε αντιμέτωπο ξανά με το φοιτητικό κίνημα, που με αμείωτο το πολιτικό του κύρος ηγείται της όλης αντιστασιακής πάλης, πλαισιωμένο πια ενεργά από ένα μεγάλο ακροατήριο αφυπνισμένων πολιτών. Οι φοιτητές, πριν καλά-καλά ανοίξουν οι Σχολές τους, βρίσκονται στους δρόμους. Η βίαιη ανατροπή του μαρξιστή προέδρου της Χιλής Σαλβαντόρ Αλιέντε από την χούντα του στρατηγού Πινοσέτ, με την ανοιχτή υποστήριξη των ΗΠΑ, δίνει το έναυσμα και τον χαρακτήρα καθαρά πολιτικών αντιδικτατορικών και αντιαμερικανικών διαδηλώσεων κιόλας από τον Σεπτέμβριο, που βαίνουν αμείωτες όλο το επόμενο δίμηνο, με αποκορύφωμα τις ανοιχτές και βίαιες συγκρούσεις - πετροπόλεμο με τις αστυνομικές δυνάμεις, στήσιμο οδοφραγμάτων σε πολλά σημεία της πρωτεύουσας, νέες συλλήψεις κ.λ.π.- που ακολουθούν το μνημόσυνο του Γ. Παπανδρέου στις 4 Νοεμβρίου. Η πλατιά πρωτοσέλιδη δημοσιότητα των κινητοποιήσεων, ιδιαίτερα από το συγκρότημα Λαμπράκη, οι ξένοι ανταποκριτές, οι ελληνικές εκπομπές του εξωτερικού, προβάλλουν το φοιτητικό κίνημα ως το μοναδικό συνεπές και αποφασιστικό πολιτικό αντίπαλο του πειράματος Μαρκεζίνη, εκφραστή της ανάγκης μιας ανόθευτης πλατιάς δημοκρατικής ομαλότητας που θα υπερέβαινε τα μετεμφυλιοπολεμικά και στρατοκρατικά όρια.\nΟι προσπάθειες του καθεστώτος μέσα στα πλαίσια αυτά, να επιδείξει ένα «φιλελεύθερο» προσωπείο και να εκτονώσει τη φοιτητική δράση, με σπουδαστικές διευκολύνσεις, επιστροφή των βίαια στρατευμένων φοιτητών, αλλά και αναβολή των αρχαιρεσιών στους σπουδαστικούς συλλόγους, οδηγούν στο ακριβώς αντίθετο αποτέλεσμα. Τα μεν σπουδαστικά μέτρα αφήνουν αδιάφορο ένα συνολικά πια ριζοσπαστικοποιημένο κίνημα, η αναβολή των αρχαιρεσιών το προκαλεί, ενώ η επιστροφή των στρατευμένων μελών του χαιρετίζεται ως νίκη, η οποία συμβάλλει ταυτόχρονα στην ακόμη μεγαλύτερη μαζικοποίηση του και τονώνει την αγωνιστική του αυτοπεποίθηση.\nΗ κατάσταση έχει πάρει πια εκρηκτικές διαστάσεις, που όσο κι αν καμία πολιτική δύναμη δεν κατανοεί την έκταση και το βάθος τους, αυτή αναζητά ένα τυχαίο σπινθήρα για να εκραγεί. Άλλωστε, οι εξεγέρσεις δεν οργανώνονται· ξεσπούν ανατρέποντας τις πολιτικές αναλύσεις και γραμμές, υπερβαίνοντας ακόμη και αυτούς τους φυσικούς συντελεστές τους. Και αυτό ακριβώς το τυχαίο και αυθόρμητο συνέβη το πρωί της 14ης Νοεμβρίου και εξελίχθηκε με μορφή χιονοστιβάδας όλο το επόμενο τριήμερο .\nΤα γεγονότα είναι λίγο πολύ γνωστά, η ραγδαία εξάπλωσή τους σ’ όλες τις πόλεις με πανεπιστημιακές σχολές, το αγκάλιασμά τους ενεργά από χιλιάδες πολίτες, όλων των κοινωνικών στρωμάτων, τάξεων και πολιτικών πεποιθήσεων, που βγαίνουν στους δρόμους συγκρουόμενοι με τις δυνάμεις καταστολής, τους δίνουν χαρακτήρα ανοιχτής εξέγερσης. Η πανελλαδική ακτινοβολία τους και η ζώσα εξιδανικευτική τους μνήμη, ακόμη και 46 χρόνια μετά, πιστοποιούν τον τρόπο βίωσής τους από τη λαϊκή συνείδηση, ως ηθική νίκη, ως στάση αξιοπρέπειας και δημοκρατικότητας, απέναντι στην αυθαιρεσία, τον αυταρχισμό και τη βαρβαρότητα, ως αποκλειστικά δικό της γεγονός. Ακριβώς γι’ αυτό και οι εκ των υστέρων προσπάθειες υποταγής της εξέγερσης, σε σκοπιμότητες, από την αγιοποίηση-μυθοποίηση κάποιων αδούλωτων νιάτων, τα οποία ξαφνικά ως εις άνθρωπος... κ.λπ. μέχρι την πλήρη αμφισβήτηση αυτών καθ’ αυτών των γεγονότων, δεν μπορούν να αντέξουν στη βάσανο της κριτικής ανάλυσης, ούτε και να κλονίσουν ή να καλουπώσουν σε προκατασκευασμένα πλαίσια το γεγονός της εξέγερσης. Πολλοί περισσότερο να αποδεχτούν την πρόσφατη ύβριν της νεαράς υφυπουργού Εργασίας, ότι η μνήμη αυτής της αντίστασης αποτελεί «βαθιά συλλογική ψυχική νόσο» και όσοι την επικαλούνται «είναι ψυχικά νοσούντες»!\nΓι’ αυτό εκείνο που έχει σημασία είναι η κατανόηση ότι ο Νοέμβριος του ’73 είναι το αυθόρμητο αποτέλεσμα των συνολικών και συλλογικών διεργασιών, όλης της δεκαετίας του ’60 -εσωτερικών και εξωτερικών- όπως βιώθηκαν με όρους κινήματος, από την κοινωνική κατηγορία φοιτητές στις ιδιαιτερότητες του νεοελληνικού κοινωνικού σχηματισμού.\nΟι πολιτικές συνέπειες της εξέγερσης και η βίαιη καταστολή της ανέδειξαν την δομική αστάθεια του κράτους εκτάκτου ανάγκης την πλήρη αποκοπή του από τις συντελούμενες διεργασίες σε επίπεδο κοινωνίας πολιτών, το όριο αντοχής της διαδικασίας νομιμοποίησης που επιχείρησε, την τελειωτική αποτυχία του να πετύχει κάποια μορφή συναίνεσης. Σήμαναν το τέλος όχι μόνο του Παπαδόπουλου και του εγχειρήματος της ελεγχόμενης από τον στρατό «φιλελευθεροποίησης», αλλά και την ολοκληρωτική κρίση της στρατιωτικής δικτατορίας. Γεγονός στο οποίο η τρομοκρατία των επόμενων οκτώ μηνών δεν μπόρεσε να αλλάξει τίποτα. Η επανάληψη δεν ήταν παρά η τελευταία πράξη ενός χαμένου και αδιέξοδου παιχνιδιού. Δεν ήταν άλλωστε τα γεγονότα της εξέγερσης, που οδήγησαν στο ενδοχουντικό πραξικόπημα της 25ης Νοεμβρίου, το οποίο είχε προετοιμασθεί ακόμη και ως προς τις ημερομηνίες από τον Αύγουστο, ανεξάρτητα αν έδωσαν στο σκληρό χουντικό πυρήνα την ιδανική ευκαιρία.\nΕυκαιρία κατάληψης της αρχής χωρίς καμία όμως δυνατότητα πολιτικών πρωτοβουλιών, πέρα από την καταδίκη του πολιτικάντικου καιροσκοπισμού του Παπαδόπουλου και την προδοσία των «ιδανικών της επαναστάσεως». Καθώς και την επανεμφάνιση της ρητορικής του αρχικού αντιολιγαρχικού λόγου, τον εκθειασμό των παραδοσιακών αγροτικών και «ελληνοχριστιανικών» αξιών, τις πατερναλιστικές διακηρύξεις υπέρ του λαού, την ηθικολογία, τον πουριτανισμό, την έντονη πατριδοκαπηλία, που οδήγησε τελικά στην εγκληματική προδοσία της Κύπρου και την επακόλουθη κατάρρευσή του.\nΚαταλυτικές όμως ήταν οι συνέπειες και σε κοινωνικό επίπεδο. Το φοιτητικό κίνημα καταρρακώνει την όλη κυρίαρχη εμφυλιοπολεμική ιδεολογία και οδηγεί την κοινωνία να συνειδητοποιήσει ότι η πτώση της χούντας είναι δική της υπόθεση. Ότι η εξουσία της απόφασης μπορεί να είναι στα χέρια των ίδιων εκείνων που ανιδιοτελώς αναλαμβάνουν και το κόστος της εφαρμογής της. Ότι είναι δυνατή, στην πράξη, η δημιουργία ιστορίας από τα ίδια τα υποκείμενα που την ζουν. Πρόκειται για διεργασίες πρωτόγνωρες, οι οποίες δημιουργούν όρους ανατροπής σειράς προκαταλήψεων, υπερβαίνουν παραδοσιακές πολιτικές εντάξεις και δόγματα, διαμορφώνουν πιεστικές συνθήκες διαλόγου για τις δυνάμεις της αντίστασης, διευρύνουν «τον κύκλο των κατακτήσεων του προοδευτικού κινήματος [όπως το έχει αναλύσει ο Ολ. Δαφέρμος] σε σφαίρες που ως εκείνη τη στιγμή ήταν αδιανόητες τόσο για τις δυνάμεις της αριστεράς, όσο και για τις αντίπαλες δυνάμεις».\nΗ σημαντική αυτών των διεργασιών έχω την αίσθηση ότι αποτελεί τομή στον νεοελληνικό κοινωνικό σχηματισμό, λόγω της ανυπαρξίας, για λόγους ιστορικο-πολιτικούς, μιας δυναμικής κοινωνίας πολιτών -με την Γκραμσιανή έννοια του όρου- ικανής να αρθρώνει όρους πολιτικής ανυπακοής, ως το δημοκρατικό ισοδύναμο, απέναντι στην οργανωμένη κρατική βία. Και αυτή είναι, θαρρώ, η μεγαλύτερη συμβολή του αντιδικτατορικού φοιτητικού κινήματος. Κινήματος που αναδείχθηκε, στο μόνο άλλωστε πολιτικό υποκείμενο, το οποίο με όρους κινήματος, συγκρούστηκε ανοικτά δημόσια, χωρίς «κουκούλες» αλλά υπεύθυνα και κατά πρόσωπο, με το δικτατορικό καθεστώς, ανέτρεψε τους προγραμματισμούς του, του αφαίρεσε κάθε ευχέρεια διαχειριστικών ελιγμών και κινήσεων, ενέτεινε τις εσωτερικές του φατρίες, το οδήγησε στην πλήρη απομόνωση από την κοινωνία. Ακριβώς και γι’ αυτό, η κοινωνία παραχώρησε στο αντιδικτατορικό φοιτητικό κίνημα μια ιδιότυπη πολιτική εξουσιοδότηση, βρίσκοντας σ’ αυτό τη δυνατότητα της άδολης έκφρασης της και υπεύθυνης δράσης. Και είναι, έχω την αίσθηση, η μνήμη αυτής της μόνης αδιαμεσολάβητης παρουσίας της κοινωνίας των πολιτών, σ’ όλη τη μεταπολεμική πορεία, που όσο και αν ενοχλεί την αστική εξουσία, καθιστά το Πολυτεχνείο ’73 διαχρονικό σημείο αναφοράς που υπερβαίνει τα όποια όρια επιχειρούν κατά καιρούς να θέσουν στη δυναμική του φύση, εχθροί μα και άσπονδοι φίλοι...\nΗ γρήγορη κατάρρευση του στρατιωτικού καθεστώτος και η πολιτική βραδύτητα των ενωτικών διεργασιών στους κόλπους των δυνάμεων της αριστεράς και της αντίστασης, να χαράξουν έγκαιρα μια σαφή εναλλακτική στρατηγική πρόταση, απέναντι στην κρίση εκπροσώπησης του όλου μετεμφυλιοπολεμικού συστήματος οργάνωσης της αστικής εξουσίας που δημιούργησε η τομή του Πολυτεχνείου, οδήγησε βέβαια τη μεταπολίτευση στα γνωστά περιοριστικά αστικά πλαίσια-όρια. Μέσα στα οποία το αντιδικτατορικό φοιτητικό κίνημα, παρά την αναμφισβήτητη αίγλη του, δεν ήταν δυνατό να δράσει πια ηγεμονικά. Να υπάρξει με όρους αυτόνομου κινήματος\nΤο «ειδικό βάρος» του στην πολιτική σφαίρα είχε πια εξαντληθεί, όχι όμως και το ηθικό, που παραμένει αμείωτο. Γι’ αυτό και όλα τα πολιτικά κόμματα χρησιμοποίησαν, ως άτομα όμως, στελέχη του, στη πλαισίωση των μηχανισμών τους. Η ελπίδα όμως μιας άλλης στρατηγικής διεύρυνσης και υπέρβασης των ορίων της έμμεσης δημοκρατικής διαχείρισης, δεν ήταν δυνατό να βρει έκφραση μέσα στη νέα μορφή και δομή αστικής εξουσίας, όπως αυτή κυριάρχησε μετά τις 23 Ιουλίου 1974, όσο κι’ αν επηρέασε την πορεία ουσιαστικοποίηση της Γ΄ Ελληνικής Αβασίλευτης Δημοκρατίας. Της πιο μακρόβιας και σταθερής ομαλής πορείας του τόπου από την ίδρυση του νεοελληνικού κράτους...\nΤο όνειρο έμεινε ανεκπλήρωτο, οι πρωτόγνωρες πολιτικές και πολιτιστικές ελευθεριακές διεργασίες νέων οριζόντων που είχε κατακτήσει, δεν μπόρεσαν να μετουσιωθούν σε μονιμότερα στοιχεία κοινωνικού μετασχηματισμού, και γρήγορα χάθηκαν. Οι φορείς τους, έξω οι περισσότεροι από το κυρίαρχο κομματικό σκηνικό, ακόμη και αν παραμένουν ενταγμένοι σε κομματικούς σχηματισμούς της Αριστεράς, όπως και πολλοί και πολλές από εκείνους και εκείνες που συμμετείχαν ενεργά στην Αντίσταση κατά της Χούντας των Συνταγματαρχών, παραμένουν πάντα ενεργοί πολίτες, σε διάφορα κοινωνικο-πολιτισμικά κύτταρα.


«Το περιβάλλον και η κλιματική αλλαγή αποτελούν υπαρξιακά ζητήματα για τις χώρες στην περιοχή της Μεσογείου», δήλωσε ο γγ της Ένωσης για τη Μεσόγειο (UfM), Νασέρ Καμέλ, από τα κεντρικά γραφεία του Οργανισμού στη Βαρκελώνη, κατά τη λήξη των εργασιών της τρίτης συνάντησης των δημοσιογράφων περιβάλλοντος από τα Πρακτορεία Ειδήσεων των χωρών της Μεσογείου.\nΣύμφωνα με τον κ. Καμέλ, κρίσιμο κοινό πρόβλημα για τις χώρες της περιοχής αποτελεί, επίσης, η θαλάσσια ρύπανση από πλαστικά, η αντιμετώπιση της οποίας πρέπει «να συνδυαστεί με την οικονομική μεγέθυνση και τη δημιουργία νέων θέσεων εργασίας».\n«Δεν πρόκειται για προβλήματα που αφορούν το μέλλον, αλλά το σήμερα», ανέφερε χαρακτηριστικά ο γγ της Ένωσης, προσθέτοντας ότι απαιτείται η κινητοποίηση τόσο των τοπικών όσο και των εθνικών Αρχών, καθώς επίσης και της ΕΕ για την ουσιαστική αντιμετώπιση των προκλήσεων, που αφορούν τόσο τα ζητήματα περιβάλλοντος όσο και αυτά της κοινωνικής συνοχής και της οικονομικής ανάπτυξης.\nΌπως σημείωσε ο κ. Καμέλ, η γαλάζια οικονομία, η ενέργεια και η κλιματική αλλαγή αποτελούν σημαντικές προτεραιότητες για την Ένωση για τη Μεσόγειο, που διαθέτει το 45% του προϋπολογισμού της στα συγκεκριμένα πεδία.\n«Αποδεικνύουμε τη βαρύτητα που δίνουμε στα συγκεκριμένα θέματα, που απασχολούν ολόκληρη την περιοχή και προσπαθούμε να συμβάλλουμε σε εθνικές πολιτικές, περιφερειακές στρατηγικές, αλλά και συνεργασίες», τόνισε ο ίδιος. Όπως έκανε γνωστό, η Ένωση για τη Μεσόγειο έχει περισσότερους από 30.000 εταίρους, ενώ -στο πλαίσιο των εργασιών της- βρίσκονται σε εξέλιξη 55 προγράμματα, συνολικού ύψους 5,3 δισεκατομμυρίων ευρώ.\nΑπό την πλευρά τους, τόσο ο γγ της Συμμαχίας των Μεσογειακών Πρακτορείων Ειδήσεων (AMAN), Γιώργος Πενηνταέξ, όσο και ο διευθυντής του EFE Verde, Αρτούρο Λαρένα, που συνδιοργάνωσαν τη συνάντηση, επισήμαναν τους περιβαλλοντικούς και κλιματικούς κινδύνους της περιοχής, και πώς αυτοί επηρεάζουν τις τοπικές κοινωνίες όλων των χωρών της Μεσογείου. Επίσης, υπογράμμισαν την ανάγκη για ενίσχυση της έγκυρης και έγκαιρης ενημέρωσης όσον αφορά τα συγκεκριμένα ζητήματα, μέσω της εμβάθυνσης των συνεργασιών μεταξύ των ΜΜΕ, αλλά και όλων των εμπλεκομένων.\n«Η Μεσόγειος αποτελεί μία από τις πλέον ευάλωτες περιοχές του κόσμου όσον αφορά τις συνέπειες της κλιματικής αλλαγής και της περιβαλλοντικής υποβάθμισης. Η διαμόρφωση μίας κοινής αντιμετώπισης από τις χώρες της περιοχής απέναντι σε αυτές τις προκλήσεις βρίσκεται στο επίκεντρο των αρμοδιοτήτων μας», παρατήρησε ο αναπληρωτής γγ για το Κλίμα και την Ενέργεια της Ένωσης, Χόρχε Μπορέγκο.\n«Δεν έχουμε την πολυτέλεια να συνεχίσουμε να μετατρέπουμε τη θάλασσά μας σε μία τεράστια μολυσμένη θάλασσα», ανέφερε ο διευθυντής για τη Μεσογειακή Συνεργασία της Διεθνούς Ένωσης για την Προστασία της Φύσης, Αντόνιο Τρόγια, που συνδιοργάνωσε την εκδήλωση.\nΤέλος, σημειώνεται ότι κατά την τρίτη ετήσια συνάντηση των δημοσιογράφων περιβάλλοντος από τα Πρακτορεία Ειδήσεων των χωρών της Μεσογείου, η οποία διεξήχθη στις 13 και 14 Νοεμβρίου, στη Βαρκελώνη, στο επίκεντρο τέθηκαν ζητήματα σχετικά με την κλιματική αλλαγή, τη θαλάσσια ρύπανση, την κυκλική οικονομία, ενώ διερευνήθηκαν δυνατότητες και προοπτικές για περαιτέρω συνεργασίες σε ζητήματα που αφορούν την περιβαλλοντική ειδησεογραφία, στο πλαίσιο της «οικολογικής μετάβασης της Μεσογείου».\nΤελευταία ενημέρωση: Πέμπτη, 15 Νοεμβρίου 2018, 21:30


Η τεχνολογική «έκρηξη» στον καιρό της πανδημίας στις «Αντιθέσεις» - Κρήτη - Νέα Κρήτη\nΤώρα διαβάζετε: Η τεχνολογική «έκρηξη» στον καιρό της πανδημίας στις «Αντιθέσεις»\nΑνανέωση 20/11/2020, 09:00\nΗ τεχνολογική «έκρηξη» στον καιρό της πανδημίας στις «Αντιθέσεις»\nΑυτή την Παρασκευή στην εκπομπή «Αντιθέσεις» στις 21:45\nΑπό τον Homo Sapiens στον Homo Universalis ή στις Μετα-κοινωνίες Υβρίδια;\nΤι πυροδοτεί η κατάσταση «ειδικών περιστάσεων» και η τεχνολογική έκρηξη με την λεγόμενη 4η Βιομηχανική Επανάσταση στο καιρό της Πανδημίας;\nΠως οι αλλαγές που είχαν αρχίσει να συντελούνται εδώ και δεκαετίες, η επέλαση των νέων τεχνολογιών και η ψηφιοποίηση, που μετατρέπει πλήρως τον χώρο της εργασίας και τον άνθρωπο, επιταχύνονται από την διαχείριση της πανδημίας και τι συνιστά όλο αυτό το μείγμα στις σχέσεις οικονομίας, κοινωνίας, εργασίας, γνώσης και επιστήμης.\nΑφομοιώνει η κοινωνία τις εκρηκτικές τεχνολογικές αλλαγές ή την αφομοιώνουν μετατρέποντας την σε εξάρτημα χρήσης και κατανάλωσης αναθεωρώντας τον ίδιο τον πυρήνα της ανθρώπινης ύπαρξης;\nΟ ρόλος των αλυσίδων διανομής και των εφοδιαστικών αλυσίδων παγκόσμια, στη διαμόρφωση ενός πεδίου με μεγάλο ερωτηματικό το χαρακτήρα της κοινωνίας στο αύριο.\nΤα σενάρια για ένα δυστοπικό μέλλον ή ευκαιρία για ένα συλλογικό αποτύπωμα με αρωγό την τεχνολογία;\nΜπορεί οι γνώσεις χάρη της γνώσης να οδηγούν στην επιστημονική πρόοδο και τις ανακαλύψεις αλλά να είναι σε χάσμα και πορεία απομάκρυνσης από την ανθρωπότητα;\nΤεχνητή Νοημοσύνη, Ρομποτική παραγωγική βάση και τα μεγάλα ζητήματα Δημοκρατίας – Ελευθερίας - Ελέγχου και πως αλλάζουν οι κοινωνίες\nΡεαλιστικές απεικονίσεις ή γενικευμένο κοινωνικό matrix;\n.Μία μεγάλη συζήτηση στις Αντιθέσεις με τον Ομότιμο Καθηγητή Αστροφυσικής του ΕΚΠΑ και Συγγραφέα, Μάνο Δανέζη\nΗ Σταυρούλα Τσινόρεμα, Καθηγήτρια Σύγχρονης, Νεότερης Φιλοσοφίας και Βιοηθικής, Διευθύντρια Σπουδών του Διατμηματικού Προγράμματος Μεταπτυχιακών Σπουδών «Βιοηθική», και Διευθύντρια του Εργαστηρίου Βιοηθικής του Πανεπιστημίου Κρήτης.\nΟ Μηνάς Καφάτος, καθηγητής στην έδρα Υπολογιστικής Φυσικής Fletcher Jones και διευθυντής του Κέντρου Μοντελοποίησης Γήινων Συστημάτων και Παρατηρήσεων του Πανεπιστημίου Chapman\nΟ Αντώνης Αγγελάκης, επιστημονικός στέλεχος του Ινστιτούτου Μικρών Επιχειρήσεων, Ph.D. ειδικός σε θέματα διαχείρισης καινοτομίας, τεχνολογικών πολιτικών, μεταφοράς τεχνολογίας και σύγχρονων επιχειρηματικών μοντέλων. Κατέχει διδακτορικό δίπλωμα σε θέματα Τεχνολογικών Πολιτικών και Καινοτομίας από το Πανεπιστήμιο Κρήτης. Είναι κάτοχος μεταπτυχιακού τίτλου σπουδών στη δημόσια διοίκηση και δημόσια πολιτική, με έμφαση σε τεχνολογικές πολιτικές, από το University of York, UK και απόφοιτος Πολιτικής Επιστήμης (Πανεπιστήμιο Κρήτης).\nΕπιμέλεια - Παρουσίαση: Γιώργος Σαχίνης


Μπαίνει ο Τσιάρας… | Onsports.gr\nhome ΜπάσκετΑ1 ΑνδρώνΜπαίνει ο Τσιάρας… Κοινοποιήστε\nΜπαίνει ο Τσιάρας…\tΣυντάκτης: Αλέξανδρος Πρίφτης Δημοσίευση: Τετάρτη, 25 Ιανουαρίου 2012 17.01\nΟ Θανάσης Σκουρτόπουλος έχει πιάσει δουλειά στον Ίκαρο Καλλιθέας και προετοιμάζει την ομάδα του για τον αγώνα με αντίπαλο τον Παναθηναϊκό.\tΟ Έλληνας τεχνικός γνωρίζει πολύ καλά πως δεν έχει πολλές πιθανότητες νίκης στον συγκεκριμένο αγώνα, ωστόσο αυτό είναι και καλό για τον Σκουρτόπουλο, προκειμένου να μάθει τους παίκτες του ενόψει της συνέχειας του πρωταθλήματος. Άλλο ένα θετικό στοιχείο για τον «Σκουρτό» είναι το γεγονός πως ο Γιώργος Τσιάρας δείχνει να μπαίνει σιγά – σιγά σε ρυθμούς προπονήσεων και δεν αποκλείεται να αγωνιστεί στο παιχνίδι με αντίπαλο τον Παναθηναϊκό. Αντίθετα εκτός αναμένεται να παραμείνει ο Λάζαρος Αγαδάκος ο οποίος αναμένεται να μείνει μακριά από τα παρκέ για περίπου μία εβδομάδα ακόμα.\tΚατηγορία: Μπάσκετ Α1 Ανδρών